

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

Λευκάδα, 10.01.25

Δελτίο Τύπου

**ΘΕΜΑ: Καταγγελία Προέδρου τοπικής κοινότητας Χορτάτων για την κατάσταση που προκάλεσαν τα αγριογούρουνα στο νεκροταφείο του χωριού.**

**Σχετικά με τη δημοσιότητα που πήρε το ανωτέρω θέμα αναφέρονται τα εξής:**

Ο Δήμαρχος Λευκάδαςκ Ξενοφών Βεργίνης, επισκέφθηκε, σήμερα (10/01/2025) και περί ώρας 07.30 - 08.00, το κοιμητήριο Χορτάτων της Ενότητας Απολλωνίων, συνοδεία του Αντιδημάρχου Πρασίνου, αρμόδιου τεχνικού υπαλλήλου του Δήμου και του Προέδρου της Κοινότητας Χορτάτων κ. Επαμεινώνδα Χόρτη.

Με τη σημερινή του αυτοψία ο κ. Δήμαρχος διαπίστωσε ότι πράγματι τα αγριογούρουνα είχαν εισέλθει εντός του νεκροταφείου προκαλώντας τοπικές επιφανειακές ζημιές σε ορισμένους τάφους, χωρίς να έχει προκληθεί εκταφή οστών

Για την ιστορία του θέματος, μετά από τις επιστολές του Προέδρου της κοινότητας Χορτάτων,  (με αριθμ. πρωτ. Δ.Κ.4/29-10-2024 και Δ.Κ.5/29-10-2024),  ο Δήμαρχος Λευκάδας  έδωσε εντολή στους αρμοδίους (Χωρικό Αντιδήμαρχο, Αντιδήμαρχο έργων και υπηρεσιακούς παράγοντες), όπως συνταχθεί μελέτη καθαρισμού  και προστασίας (περίφραξη) του νεκροταφείου.

Συντάχθηκε σχετική μελέτη της οποίας το κόστος εγγράφηκε στον προϋπολογισμό κατά την αναμόρφωση η οποία ψηφίστηκε από την Δημοτική Επιτροπή και το Δημοτικό Συμβούλιο στις 20/12/2024 και στη συνέχεια εγκρίθηκε από την Αποκεντρωμένη Διοίκηση στις 27/12/2024. Η εφαρμογή της μελέτης και η υλοποίηση τηςαρχίζει τις επόμενες ημέρες.

Ο Δήμαρχος Λευκάδας, κ. Ξενοφών Βεργίνης έχει θέσει επανειλημμένως στα αρμόδια υπουργεία και υπηρεσίες (ιδιαίτερα στον ΟΠΕΚΕΠΕ), το πρόβλημα των ανεπιτήρητων ζώων, που προκαλούν σημαντικές ζημιές σε καλλιέργειες και αποτελούν μόνιμο κίνδυνο ατυχημάτων και τραυματισμών ανθρώπων,όπως επίσης, και το πρόβλημα των αγριογούρουνων που παρουσιάζουν σημαντική πληθυσμιακή αύξηση και προκαλούν σημαντικές ζημιές.

Και τα δύο (2) αυτά σοβαρά θέματα, ο Δήμαρχος Λευκάδας, θα τα θέσει προσεχώς σε συνάντησή του με την πολιτική ηγεσία του Υπουργείου Αγροτικής Ανάπτυξης και Τροφίμων, προκειμένου να ληφθούν τα κατάλληλα μέτρα (αλλαγή νομοθεσίας και αποζημίωση καταστροφών).

 Από το Δήμο Λευκάδας